Tell Me More

«Tell Me More» (norsk oversettelse: fortell meg mer) er en sang fra 2023 med den aserbajdsjanske duoen TuralTuranX, bestående av tvillingene Tural og Turan Bağmanov. Sangen ble utgitt 13. mars 2023 og var Aserbajdsjans bidrag i Eurovision Song Contest 2023 i Liverpool.

Om sangen 
«Tell Me More» er skrevet av duoen selv, sammen med Nihad Aliyev og Tunar Taghiyev. Den var ett av bidrag som kom inn til İctimai Televiziyas (İTV) åpne konkurranse for å finne Aserbajdsjans bidrag til Eurovision Song Contest 2023.

I begynnelsen av februar 2023 kunngjorde İTV at TuralTuranX var en av fem gjenværende finalister i uttaket. Den 9. mars samme år bekreftet kringkasteren at brødrene skulle representere Aserbajdsjan i Eurovision Song Contest 2023. Låten «Tell Me More» ble offentliggjort og utgitt fire dager etter.

Eurovision Song Contest 
Sangen var Aserbajdsjans bidrag i Eurovision Song Contest 2023. Aserbajdsjan ble trukket til å opptre i semifinale 1 i Liverpool Arena tirsdag 9. mai 2023. Der endte «Tell Me More» nest sist med kun 4 poeng. Den kvalifiserte seg dermed ikke til finalen lørdag 13. mai 2023. Dette var andre gang Aserbajdsjan ble slått ut i semifinalen.

Referanser 

 
 

Aserbajdsjansk musikk
Aserbajdsjans bidrag til Eurovision Song Contest
Bidrag til Eurovision Song Contest 2023
Sanger fra 2023